La campanya de vacunació de la grip comença a Burjassot el dilluns 5 d’octubre
2025-07-24

La campanya de vacunació de la grip s’avança enguany. Tal com han informat fonts sanitàries, la campanya 2020/2021 arrancarà en els Centres de Salut de Burjassot dilluns que ve 5 d’octubre i s’estendrà fins al 31 de gener del pròxim any.

En el cas que la persona que s’haja de vacunar es trobe entre els grups de risc, rebrà una trucada per part del personal del Centre de Salut per a citar-la el dia i l’hora en què puga acudir a vacunar-se. Es podran vacunar tant en horari de matí com de vesprada en els dos Centres de Salut del municipi.

Aquelles persones que no estiguen en els citats grups de risc però es vacunen cada any durant la campanya, podran demanar cita per telèfon o per l’App de la Conselleria de Sanitat.

Tota la informació sobre la Campanya de vacunació 2020/2021 pot consultar-se en la web de la Conselleria de Sanitat, PUNXANT ACÍ